3. tétel

Tömegkommunikáció hatása a nyelvre és a gondolkodásra

A tömegkommunikáció esetén is az ismert kommunikációs ábrából indulunk ki:



A kommunkációs tényezők ábráját azonban ebben az esetben így értelmezzük:

* Vevő: nagyszámú, legalább egy városnyi ember (több száz, több ezer, stb.)
* Csatorna (medium): rádió, televízió, internet, újságok-folyóiratok.

Jellemzői:

* professzionális szakemberek irányítják
* szer­ve­zett, intézményesült (jogszabályok vonatkoznak rá)
* tömeges formában zajlik, a nagy­kö­zönségnek szól, nyilvános
* egyirányú, azaz nem nyújt lehetőséget a közvetlen visszajelzésre

Sajtóműfajok: témájuk szerint lehetnek: politikai-közéleti (kül- és belpolitika), gazdasági, kulturális, tudományos, sport, szabadidő, stb.

* felosztásuk:

|  |  |
| --- | --- |
| 1. tájékoztató: *csak információátadásra szorítkozik, objektív, érzelemmentes*
 | hír, közlemény, tudósítás, riport, interjú, időjárásjelentés, apróhirdetés |
| 1. véleményközlő: *a szerző saját álláspontját is tartalmazza, szubjektív*
 | kommentár, cikk, nyílt levél, kritika |

Néhány műfaj részletes bemutatása:

Tájékoztató (információs) sajtóműfajok:

* hír: alapműfaj, friss, közérdekű, fontos, leírja, hogy kivel/mivel, hol, mikor, miért, hogyan, mi történt
* cikk: gyakran egy hír az alapja, de sokkal részletesebb, kifejtettebb, nagyobb terjedelmű, több szempontra kiterjedő. A vezércikk a nap legfontosabb közlendője, a címoldalon szerepel
* közlemény: közérdekű információ, a sajtó szó szerint adja közre
* tudósítás: hír rokona, azonban itt a szerzője átélte a leírt eseményt, jelen volt akkor
* riport: párbeszédes, az eseményről a résztvevőktől szerezhetünk tudomást.
* interjú: párbeszédes, az újságíró kérdéseket tesz fel: kiemelt jelenősége van a kérdezett személynek

Véleményközlő (publicisztikai) sajtóműfajok:

* kommentár: hírmagyarázat, a hír megértését segítő háttérmagyarázat
* jegyzet: hétköznapi esemény 1-1 szálát ragadja meg, rövid, érzelmekre hat, elgondolkodtat
* olvasói levél: olvasók véleményét, hozzászólásait, tanácskérő/adó írásait tartalmazza
* kritika: vmilyen műalkotás értékelése, terjedhet az egyszerűtől az alátámasztott, részletesig
* ismertetés: egy mű, szerző ajánlása

A tömegkommunikáció nyelvi hatásai

1. Fontos szerepet játszik a nyelvi norma kialakításában, elterjesztésében, de megszünteti a nyelvi eltéréseket (pl. dialektusokat is).

Kétféle médianorma van:

* közszolgálati: törekszik a helyes nyelvhasználatra, köznyelvi formát használ, tömör, világos fogalmazás
* kereskedelmi: lazaság, oldottság, szleng, szójátékok, néha otrombaság is (gyakran tartalom nélküli “locsogás”)
1. A média elsősorban szóbeliségben érint minket, ezért színesebb eszközökkel él (nyelv zenei eszközei, hangsúly, magasság – különösen a rádióban): mintaként szolgál a tempó, a hanghordozás, hangsúlyozás szempontjából. Sajnos, nagyon gyakori a hangsúlyozási hiba, ez negatív mintaként szolgál:

*Ami a lég’szennyezettséget illeti…*

(halottak napján): *Ma mindenki elhunyt* (szünet) *szeretteire emlékezik.*

1. Beszédtempó

alapelv, hogy minél több információt kell közölni minél rövidebb idő alatt (hírek, reklámok), emiatt a beszéd gyorsul – nem csak a csatornákon, hanem a befogadók is átveszik a gyors tempót, a rövidítéseket, a hadarást

1. A szleng, a heherészés, idétlenkedés szalonképessé válik *(kereskedelmi média)*
2. Divatszók, szakkifejezések (negatív és pozitív hatás egyben):
* új magyar kifejezések, a közönség is átveszi (pl. végtörlesztés, tranzitzóna, menekültkvóta)
* idegenszerűségek terjedése: celeb, szponzor, euroszkeptikus, monetáris politika, büdzsé, koncesszió, demonstráló, debütál, trendi, cunami
1. Nyelvhelyességi, logikai hibák is előfordulnak, különösen a kereskedelmi csatornákon – ez a nyelvi igénytelenség nem tesz jót a nyelvhasználatnak:
* *plussz* (plussz-tabletta), *Újra megérkezett az új Tomi Sztár* (logikátlanság), *szerencséje van a franciáknak* (egyeztetés), *Ilyen elzárt település Ároktő is, akinek polgármesterét kérdezem”, „Vizuálisan is láttam a szememmel”.*

Összességében azt mondhatjuk, a tömegkommunikáció pozitívan és negatívan is befolyásolhatja a nyelvhasználatot. A tömegkommunikáció révén ismerjük meg az új szakkifejezéseket, sokat jelentett az egységes magyar nyelvhasználat, a nyelvi norma kialakulásában.

Viszont presztízshelyzete miatt élen jár(hat) a hibás nyelvi jelenségek terjesztésében is, így káros hatásairól is be tudunk számolni.